|  |  |  |
| --- | --- | --- |
| Til Båthavner og båtforeninger i mosseregionen |  |  |
|  |  |  |
| Deres referanse:       | Vår referanse:Kurt Nygård | Sted, dato:Moss, 21.03.24 |

# FOREBYGGING AV TYVERIER FRA BÅTHAVNER OG OPPLAGSPLASSER

Dette er en henvendelse fra Moss politistasjon til båthavner og båtforeninger i mosseregionen. Vi henvender oss til dere for å gjøre dere oppmerksomme på at vi nå går inn i en tid som dessverre har vist seg å være utsatt for båtmotortyverier.

Vi vet at dette skjer både fra større og mindre båthavner, og at båter som ligger i opplag er spesielt utsatt.

Tyveriene skjer tilnærmet på alle døgnets tider, men oftest når det er mørkt. Vi har også eksempler på at tyverier skjer på dagtid, hvor tyvene kjører inn i båthavnene med bil og opptrer som om de driver klargjøring av båt. Politiet er også kjent med at tyvene driver rekognosering i forkant av tyveriene, og at de da også kjører inn i båthavner, eller at de opptrer til fots i områdene rundt båthavner.

Politiet er oppmerksom på slik aktivitet, og vi driver målrettet aktivitet for å forebygge og avdekke slike tyverier.

Det er også flere tiltak som båthavnene kan gjøre for å forebygge tyverier:

* Vær årvåkne, også på dagtid. Legg merke til ukjente biler, noter bilnummer og varsle politiet ved unormal aktivitet
* Vær spesielt observant på varebiler i nærheten av opplagsplasser på nattestid
* Vanskeliggjør framkommelighet, for eksempel ved å legge til rette for naturlig vegetasjon eller stengsler på utsatte steder. Tenk også på havnens nærområder som ofte benyttes til å frakte bort båtmotorer
* Vurder om adkomst til havnen kan reguleres med bom for å hindre uvedkommende å kjøre inn på havnens område
* God belysning, spesielt på utsatte steder har en forebyggende effekt. Belysningen kan være regulert med bevegelsessensor. Vurder også slik belysning på steder som det kan være naturlig å gjemme seg bak
* Kameraovervåkning som monitoreres av vaktsentral
* Vaktordning. En vaktordning som er tydelig skiltet, og som innebærer streifrunder på hele havnens område virker avskrekkende
* Ha oversikt over eget utstyr, og oppfordre havnens medlemmer til å ikke la utstyr ligge løst

Ha lav terskel for å ta kontakt med politiet- vi ønsker at alle forhold anmeldes.

Politiet ønsker at vi sammen kan forebygge uønsket aktivitet.

|  |  |
| --- | --- |
| Med hilsen |  |
| **Kurt Nygård** |  |
| Seksjonsleder |  |

*Nærpoliti, Moss politistasjonsdistrikt.*